*Pravilnik za izvedbu Poslijediplomskoga sveučilišnog studija Književnost i kulturni identitet*

**IV.3. Posebni načini upisa doktorskog studija i stjecanje doktorata bez upisa na doktorski studij**

**Članak 10.**

(1) Fakultet može studentu koji upisuje doktorski studij, a nije završio diplomski studij iz znanstvenog područja i polja iz kojeg se izvodi doktorski studij, omogućiti individualizirani studijski program koji obuhvaća interdisciplinarni pristup prema nastavnim predmetima i istraživanjima koja se izvode na Fakultetu.

(2) Individualni program doktorskog studija na prijedlog Povjerenstva za stjecanje doktorata znanosti odobrava Fakultetsko vijeće Fakulteta.

(3) Osoba koja je ostvarila znanstvena dostignuća, koja svojim značenjem odgovaraju uvjetima za izbor u znanstvena zvanja, može na temelju odluke Fakultetskog vijeća Fakulteta i uz suglasnost Senata steći doktorat znanosti izradom i javnom obranom doktorskog rada bez upisivanja na doktorski studij.

(4) Znanstvena dostignuća ostvaruju se ispunjavanjem uvjeta u skladu sa Zakonom i posebnim propisima za izbor u najmanje znanstveno zvanje znanstvenog suradnika u odgovarajućem znanstvenom području i polju.

Molba za stjecanje doktorata znanosti izvan doktorskog studija treba sadržavati sljedeće:

Ime i prezime

Adresa

Telefon

E-pošta

Filozofski fakultet

Lorenza Jägera 9

31 000 Osijek

Poslijediplomski sveučilišni studij

Književnost i kulturni identitet

Povjerenstvo za stjecanje doktorata znanosti

MOLBA

Mjesto i datum Potpis

Privitak:

1. Životopis
2. Ovjerena preslika rodnog lista
3. Ovjerena preslika domovnice
4. Ovjerena preslika diplome
5. Popis radova (uz knjige i zbornike potrebno je navesti ISBN, a uz časopisne publikacije ISSN)
6. CD s radovima u word-verziji